open-index/open-wikipedia-markdown huggingface dataset:
Days of the New

**Days of the New** foi unha banda estadounidense de rock alternativo procedente de Charlestown, Indiana, formada no ano 1995. O grupo estaba composto polo guitarrista e vocalista Travis Meeks e unha gran variedade de músicos de apoio entre os que estivo a futura estrela do pop Nicole Scherzinger. Son coñecidos principalmente polos seus éxitos "Touch, Peel and Stand", "The Down Town", "Shelf in the Room", e "Enemy".

## Discografía 
### Álbums 
## Notas
Matterhorn

**Matterhorn** (coñecido como **Cervino** en italiano; **Cervin** en francés e **Hore** ou **Horu** no dialecto walser) é a quinta montaña máis alta dos Alpes, con 4478 metros. Sitúase na fronteira entre Suíza e Italia, preto da cidade de Zermatt, no cantón de Valais ao nordés e o Val de Aosta ao sur.

É un dos símbolos máis famosos de Suíza, tendo aparecido en varios filmes e pinturas. Tamén inspirou logotipos de empresas internacionalmente coñecidas, como é o caso da marca de chocolate Toblerone ou a compañía cinematográfica Paramount Pictures.

## Galería de imaxes 

Ficheiro:Matterhorn from the south.jpg|O monte dende o val de Valtournenche, en Italia.
Ficheiro:2007 Matterhorn.jpg|Vista dende o tren a Gornergrat.
Ficheiro:East face crop.jpg|Cara leste.
Ficheiro:Toblerone Cardineaux anzeigen 3 2 2 emaille.jpg|Anuncio de Toblerone dos anos 20, cun debuxo do Matterhorn.

## Notas
Elmar Klos

**Elmar Klos**, nado o 26 de xaneiro de 1910 e finado o 31 de xullo de 1993, foi un director de cinema checoslovaco de orixe checa que colaborou durante 17 anos co seu compañeiro eslovaco Ján Kadár. Con el gañou o Óscar ó mellor filme en lingua non inglesa co filme *Obchod na korze*. Tamén codirixiron o filme de 1963 *Smrt si říká Engelchen* que se estreou na 3ª edición do Festival Internacional de Cinema de Moscova, onde gañou o Premio de Ouro.

## Filmografía 
* 1953: *Únos*
* 1955: *Hudba z Marsu*
* 1957: *Tam na konečné*
* 1958: *Tři přání*
* 1963: *Smrt si říká Engelchen*
* 1964: *Obžalovaný*
* 1965: *Obchod na korze*
* 1971: *Touha zvaná Anada*
* 1989: *Bizon*

## Notas 
## Véxase tamén 
### Ligazóns externas 
*
Un homme et une femme

***Un homme et une femme*** é un filme francés de 1966 escrito e dirixido por Claude Lelouch e protagonizado por Anouk Aimée e Jean-Louis Trintignant. Escrito por Lelouch e Pierre Uytterhoeven, o filme conta a historia dunha viúva e un viúvo que se coñecen por casualidade no colexio dos seus fillos e cuxa relación incipiente é complicada por mor das lembranzas das súas parellas mortas. O filme salienta pola súa exuberante fotografía, con frecuentes secuencias entre imaxe en cor, branco e negro e sepia, e pola banda sonora composta por Francis Lai.

*Un homme et une femme* vendeu un total de 4&nbsp;272&nbsp;000 entradas nos cinemas de France e foi o sexto filme con maior recadación dese ano. Nos Estados Unidos, o filme recadou 14&nbsp;000&nbsp;000 dólares. O filme gañou varios premios, incluíndo a Palma de Ouro no Festival Internacional de Cinema de Cannes de 1966, dous Globos de Ouro ó mellor filme en lingua estranxeira e mellor actriz dramática (para Aimée), e dous Premios Óscar ó mellor filme en lingua non inglesa e mellor guión orixinal. Unha secuela, *Un Homme et une Femme, 20 Ans Déjà* foi estreada en 1986, seguida por ''Les Plus Belles Années d'une vie'', que se estreou no ano 2019.

## Sinopse 
O piloto de carreiras Jean-Louis Duroc e Anne Gauthier, dous viúvos recentes, encóntranse por casualidade cando visitan os seus respectivos fillos nun internado e iso repítese todas as fins de semana. Un día, Anne perde o tren e Jean-Louis ofrécelle levala de volta a París; acaban converténdose en amigos íntimos e finalmente apaixonados, mais notan que as lembranzas dos cónxuxes falecidos aínda son moi fortes.

## Personaxes 
* Anouk Aimée como Anne Gauthier
* Jean-Louis Trintignant como Jean-Louis Duroc
* Pierre Barouh como Pierre Gauthier
* Valérie Lagrange como Valerie Duroc
* Antoine Sire como Antoine Duroc
* Souad Amidou como Françoise Gauthier
* Henri Chemin como copiloto de Jean Louis
* Yane Barry como amante de Jean Louis
* Paul Le Person como empregado da gasolineira
* Simone Paris como amante principal
* Gerard Sire como comentarista de radio
* Gérard Larrousse como condutor de rally
* Jean Collomb como o servidor
* Clive Roberts como condutor de rally

## Notas 
## Véxase tamén 
### Outros artigos 
* Filmes propostos ó mellor filme internacional na 39ª edición dos Óscar
* Filmes de Francia propostos ó Óscar ó mellor filme internacional
### Ligazóns externas 
* 
* Ficha en AllMovie 
* Ficha en RottenTomatoes
Joana Masó

**Joana Masó Illamola**, nada en 1978,

## Traxectoria 
Licenciada en Letras modernas pola Universidade de París VII Denis Diderot e en Letras clásicas pola Universidade de París IV París-Sorbonne, cursou o doutoramento na Universidade de París 8 e a Universidade de Barcelona. É profesora de literatura francesa na Universidade de Barcelona e investigadora da Cátedra UNESCO *Mulleres, desenvolvemento e culturas*. Traduciu textos de crítica e filosofía francesa contemporánea de Hélène Cixous, Jacques Derrida, Catherine Malabou, Jean-Luc Marion e Jean-Luc Nancy, e publicou artigos e edicións sobre algúns destes autores. Entre outros, editou os seguintes libros: *La llengua m’és l’únic refugi*, de Hélène Cixous (Lleonard Muntaner, 2009), os textos de Jacques Derrida sobre arte e estética, *Penser à ne pas voir. Écrits sur lles arts du visible 1979-2004* con G. Michaud (La Différence, 2013) e *Lles Arts de l’Espace. Écrits et interventions sur l’architecture* (La Différence, 2015). Traballou no comisariado de exposicións e codirixido a colección *Ensayo* en Ellago Ediciones.

## Notas
Days of the New (álbum de 1997)

***Days of the New*** (tamén coñecido como o álbum laranxa ou amarelo) é o primeiro álbum de estudio da banda estadounidense de rock alternativo Days of the New, publicado o 3 de xuño de 1997 a través do selo Outpost Records.

## Listaxe de cancións 
## Notas
Handwriting

***Handwriting*** é o primeiro álbum de estudio da banda estadounidense de música instrumental Rachel's, publicado o 23 de maio de 1995 a través do selo Quarterstick Records.

## Listaxe de cancións 
## Notas
Ekklesia

***Ekklesia*** é o primeiro álbum de estudio da banda estadounidense de metalcore cristián For Today, publicado o 1 de abril de 2008 a través do selo Facedown Records. Segundo o libreto, Matt Tyler, o antigo vocalista da banda, aparece en "Redemption" e "A Higher Standard".

## Listaxe de cancións 
## Notas
Hjem til jul

***Hjem til jul*** é unha serie de televisión norueguesa de comedia romántica estreada en 2019, producida por Netflix e The Oslo Company. *Hjem til jul* é a primeira serie norueguesa de Netflix. A serie foi creada por Per-Olav Sørensen e o guión foi escrito por Fredrik Høyer, Miriam Larsen, Mattis Herman Nyquist e Julie Skaufel, cuxo argumento se basea nunha idea de Amir Shaheen e Kristian Andersen. Ida Elise Broch é a protagonista, interpretando o papel de Johanne. A serie componse de dúas temporadas de seis episodios cada unha. A primeira estreouse a través de Netflix o 5 de decembro de 2019, e a segunda en decembro de 2020.

## Personaxes 
* Ida Elise Broch como Johanne
* Gabrielle Leithaug como Jørgunn
* Mads Sjøgård Pettersen como Sporty-Stein
* Hege Schøyen como Bente
* Oddgeir Thune como Henrik
* Felix Sandman como Jonas Fuckboy
* Kingsford Siayor como Thomas
* Ghita Nørby como Trine Nergaard
* Anette Hoff como nai de Johannes
* Dennis Storhøi como pai de Johannes
* Christian Ruud Kallum como Morten, irmán de Johannes
* Stian Blipp como Christian

## Notas 
## Véxase tamén 
### Ligazóns externas 
* Páxina oficial
*
Zoran Tegeltija

**Zoran Tegeltija** (en serbio cirílico: *Зоран Тегелтија*), nado en Mrkonjic Grad o 29 de setembro de 1961, é un político serbio de Bosnia e Hercegovina, actual presidente do Consello de Ministros de Bosnia e Hercegovina.

É economista e membro da Alianza de Socialdemócratas Independentes. Foi tamén ministro de Facenda da República Serbia, alcalde de Mrkonjic Grad, membro do Parlamento bosníaco e presidente da Federación de Baloncesto da República Serbia.

## Traxectoria 
Naceu o 29 de setembro de 1961 en Mrkonjic Grad, onde asistiu á escola primaria e á secundaria. En 1986 licenciouse na Facultade de Económicas da Universidade de Saraxevo. Realizou un máster que rematou en 2004 e no 2007 doutorouse na Universidade de Janicije e Danica Karic en Belgrado. Está casado e ten dous fillos.

Entre outros traballos, foi empregado na refinaría de petróleo, na Administración tributaria e na administración aduaneira da República Serbia. No período comprendido entre 2000 e 2002 foi membro da Asemblea Nacional da República Serbia e, posteriormente, presidente da Comisión Estatal de Cruzamento de Fronteiras de Bosnia e Hercegovina. É membro da Alianza de Socialdemócratas Independientes.

Foi elixido ministro de Finanzas de República Serbia pola Asemblea Nacional de República Serbia o 29 de decembro de 2010 como membro do goberno de Aleksandar Dzombic.

En decembro de 2019 o Parlamento de Bosnia e Hercegovina votou a favor da súa investidura como novo primeiro ministro.

## Véxase tamén 
### Outros artigos 
* Željko Komšić
* Milorad Dodik
* Šefik Džaferović

### Ligazóns externas 
* Páxina web oficial do primeiro ministro .
*

## Notas
Stone Sour (álbum)

***Stone Sour*** é o primeiro álbum de estudio da banda estadounidense de metal alternativo Stone Sour, publicado o 27 de agosto de 2002 a través do selo Roadrunner Records. Foi gravado e producido pola banda e Tom Tatman nos Catamount Studios en Cedar Falls, Iowa. A composición do disco comezou no ano 2000 mentres o vocalista Corey Taylor e o guitarrista Jim Root aínda estaban activos con Slipknot. O traballo do álbum comezou despois de que Slipknot entrase en hiato tras a xira de promoción do seu segundo álbum, *Iowa*.

Tras o lanzamento do álbum Stone Sour promocionouno durante case un ano. A banda publicou tres xinxelos e xirou polos Estados Unidos e por Europa. O álbum conseguiu recensións en xeral positivas. Foi eloxiado por amosar a diversidade vocal de Taylor, que non se vía representada nos anteriores discos de Slipknot. O traballo foi certificado ouro nos Estados Unidos, e dous dos seus sinxelos foron nomeados aos premios Grammy na categoría de mellor interpretación de metal dous anos consecutivos.

## Listaxe de cancións 
Todas as letras escritas por Corey Taylor, atoda a música composta por Stone Sour.

## Notas
David Pajo

'*David Pajo*,*** nado o 25 de xuño de 1968 en Texas, é un músico estadounidense de rock alternativo. Pajo tocou unha ampla variedade de música, principalmente de xéneros como hardcore punk, math rock, post-rock, electrónica, folk rock e indie pop. Aínda que é multiinstrumentista (toca a guitarra, o baixo, o banjo e a batería), é coñecido principalmente polo seu traballo como guitarrista.

Ao longo da súa carreira usou os pseudónimos de **Aerial M**, **M**, e, sobre todo, **Papa M*'. Pajo foi un dos fundadores da banda de post-rock Slint, e colaborou cun gran número de proxectos musicais como Zwan, Tortoise ou The For Carnation, entre outros.

## Notas
Sergei Bondarchuk

**Sergei Fedorovich Bondarchuk**, (en ; en ) nado en Bilozerka o 25 de setembro de 1920 e finado en Moscova o 20 de outubro de 1994, foi un director de cinema, guionista e actor ucraíno, que desenvolveu a súa carreira durante a era soviética.

O seu filme *Voyna i mir*, gañou o Óscar ó mellor filme en lingua non inglesa na 41ª edición dos premios.

## Véxase tamén 
### Ligazóns externas 
*
Miyamoto Musashi (filme de 1954)

é un filme xaponés de 1954 dirixido por Hiroshi Inagaki e protagonizado por Toshiro Mifune. É o primeiro filme da triloxía samurai de Inagaki. O filme é unha adaptación da novela de Eiji Yoshikawa *Musashi*. A novela está vagamente baseada na vida do samurai xaponés Miyamoto Musashi. Na 28ª edición dos Óscar filme gañou o premio honorífico de 1955 ó mellor filme en lingua non inglesa.

Os dous filmes seguintes da triloxía son *Zoku Miyamoto Musashi: Ichijōji no Kettō* e *Miyamoto Musashi kanketsuhen: kettō Ganryūjima*.

## Personaxes 
* Toshiro Mifune como Miyamoto Musashi ou Takezo
* Rentarō Mikuni como Honiden Matahachi
* Kuroemon Onoe como sacerdote Takuan (Takuan Sōhō)
* Kaoru Yachigusa como Otsu
* Mariko Okada como Akemi
* Mitsuko Mito como Oko
* Eiko Miyoshi como Osugi, nai de Matahachi
* Akihiko Hirata como Seijuro Yoshioka
* Kusuo Abe como Temma Tsujikaze
* Eitaro Ozawa como Terumasa Ikeda
* Akira Tani como Kawarano-Gonroku

## Notas 
## Véxase tamén 
### Outros artigos 
* Filmes do Xapón propostos ó Óscar ó mellor filme internacional
### Bibliografía 
* 
### Ligazóns externas 
* 
* Ficha en AllMovie
Le notti di Cabiria

***Le notti di Cabiria*** é un filme italiano de 1957 dirixido por Federico Fellini e protagonizando Giulietta Masina, François Périer e Amedeo Nazzari. Baséase nunha historia de Fellini, e conta a historia dunha prostituta de Roma que busca en van o amor verdadeiro.

Ademais de acadar o premio á mellor actriz no Festival de Cannes para Giulietta Massina, *Le notti di Cabiria* gañou o Óscar ó mellor filme en lingua non inglesa na 30ª edición dos premios. Foi o segundo filme de Fellini en gañar o premio, despois de *La strada* en 1956, que tamén foi protagonizado por Giulietta Masina.

## Personaxes 
* Giulietta Masina como Cabiria Ceccarelli
* François Périer como Oscar D'Onofrio
* Amedeo Nazzari como Alberto Lazzari
* Franca Marzi como Wanda
* Dorian Gray como Jessy
* Franco Fabrizi como Giorgio
* Aldo Silvani como o mago
* Ennio Girolami como Amleto

## Notas 
## Véxase tamén 
### Outros artigos 
* Filmes de Italia propostos ó Óscar ó mellor filme internacional
* Filmes propostos ó mellor filme internacional na 30ª edición dos Óscar

### Bibliografía 
* Kezich, Tullio (2006). *Federico Fellini: His Life and Work*. Nova York: Faber and Faber, 2006. 

### Ligazóns externas 
* 
* Ficha en RottenTomatoes
Gaspar Massó

***Gaspar Massó Ferrer**, industrial conserveiro galego (1848-1928).
***Gaspar Massó García**, fillo do anterior, industrial conserveiro e escritor galego (1892-1991).
Añá de Meus, Añá, Frades

**Añá de Meus** é un lugar da parroquia de Añá no concello coruñés de Frades da comarca de Ordes. Ten catro casas, unha deshabitada.

## Notas
## Lugares e parroquias
### Lugares de Añá
### Parroquias de Frades
Voyna i mir

***Voyna i mir*** (en ) é un filme soviético co-escrito e dirixido por Sergei Bondarchuk. É unha adaptación cinematográfica da novela de 1869 *Guerra e paz* de Lev Tolstoi. O filme, estreado en catro partes entre 1966 e 1967, está protagonizado por Bondarchuk no papel de Pierre Bezukhov, xunto con Vyacheslav Tikhonov e Ludmila Savelyeva, que interpretan o príncipe Andrei Bolkonsky e a Natasha Rostova, respectivamente.

O filme foi producido polos estudios Mosfilm entre 1961 e 1967, cun considerable apoio das autoridades soviéticas. Cun custo de 8,29 millóns de rublos soviéticos, foi o filme máis custoso xamais feito na Unión Soviética. Dende a súa estrea, converteuse nun grande éxito de audiencia, vendendo arredor de 135 millóns de entradas na Unión Soviética. *Voyna i mir* tamén gañou o Gran Premio do Festival Internacional de Cinema de Moscova, o Globo de Ouro á mellor película en lingua non inglesa e o Óscar ó mellor filme en lingua non inglesa.

## Personaxes 
* Sergei Bondarchuk como Pierre Bezukhov
* Lyudmila Savelyeva como Natasha Rostova
* Vyacheslav Tikhonov como Andrei Bolkonsky
* Boris Zakhava como Mikhail Kutuzov
* Anatoly Ktorov como Nikolai Bolkonsky
* Antonina Shuranova como Maria Bolkonskaya
* Oleg Tabakov como Nikolai Rostov
* Viktor Stanitsyn como Ilya Rostov
* Kira Golovko como Natalya Rostova
* Irina Skobtseva como Hélène Kuragin
* Vasily Lanovoy como Anatol Kuragin
* Irina Gubanova como Sonya Rostova
* Oleg Yefremov como Fedor Dolokhov
* Eduard Martsevich como Boris Drubetskoy
* Aleksandr Borisov como tío Rostov
* Nikolai Rybnikov como Vasily Denisov
* Viktor Murganov como Alexandre I de Rusia

## Notas 
## Véxase tamén 
### Outros artigos 
* Filmes propostos ó mellor filme internacional na 41ª edición dos Óscar
* Filmes da Unión Soviética propostos ó Óscar ó mellor filme internacional
### Ligazóns externas 
*
* Ficha en RottenTomatoes
When the Kite String Pops

***When the Kite String Pops*** é o primeiro álbum de estudio da banda estadounidense de sludge metal Acid Bath, publicado o 8 de agosto de 1994 a través do selo Rotten Records. A portada é unha pintura do famoso asasino en serie John Wayne Gacy realizada mentres estaba no cárcere agardando a súa execución. Os globos da parte inferior teñen tanto o seu alcume, "Pogo the clown", como o seu nome, J. W. Gacy.

En 1999 as vendas do álbum superaron as 37 000 copias nos Estados Unidos, unha cifra alta para unha banda dun selo independente sen publicidade.

## Listaxe de cancións 
## Notas
NOLA

***NOLA*** é o primeiro álbum de estudio da banda estadounidense de sludge metal Down, publicado o 15 de setembro de 1995 a través do selo Elektra Records. O título é a abreviación de Nova Orleans (NO), Louisiana (LA).

## Listaxe de cancións 
## Notas
In the Name of Suffering

***In the Name of Suffering*** é o primeiro álbum de estudio da banda  de sludge metal Eyehategod, publicado inicialmente no ano 1990 a través do selo independente francés Intellectual Convulsion.

## Listaxe de cancións 
## Notas
Elio Petri

**Elio Petri**, nado en Roma o 29 de xaneiro de 1929 e finado ibídem o 10 de novembro de 1982, foi un director de cinema italiano, máis coñecido por gañar o Óscar ó mellor filme en lingua non inglesa coa súa obra *Indagine su un cittadino al di sopra di ogni sospetto*.

## Filmografía 
### Director 
* 1949: *I Sette contadini* (curta documental)
* 1961: ''L'Assassino*
* 1962: *I Giorni contati*
* 1963: *Il Maestro di Vigevano*
* 1964: *Nudi per vivere* (documental)
* 1964: *Alta infedeltà* - segmento *Peccato nel pomeriggio*
* 1965: *A décima víctima*
* 1967: *A ciascuno il suo*
* 1969: *Un tranquillo posto di campagna*
* 1970: *Indagine su un cittadino al di sopra di ogni sospetto*
* 1971: *La classe operaia va in paradiso*
* 1973: *La proprietà non è più un furto*
* 1977: *Todo modo*
* 1978: *Le mani sporche* (TV)
* 1979: *Le buone notizie*
### Guionista  
* 1956: *Uomini e lupi* de Giuseppe De Santis
* 1963: *I Monstri'' de Dino Risi

## Notas 
## Véxase tamén 
### Ligazóns externas 
*
Il giardino dei Finzi-Contini

***Il giardino dei Finzi-Contini*** é un filme italiano de 1970 dirixido por Vittorio De Sica. Está protagonizado por Lino Capolicchio, Dominique Sanda e Helmut Berger. O filme baséase na novela homónima de Giorgio Bassani.

Gañou o Oso de Ouro na 21ª edición do Festival Internacional de Cinema de Berlín, e o Óscar ó mellor filme en lingua non inglesa en 1972.

## Personaxes 
*Lino Capolicchio como Giorgio
*Dominique Sanda como Micòl
*Helmut Berger como Alberto
*Fabio Testi como Malnate
*Romolo Valli como pai de Giorgio
*Camillo Cesarei como pai de Micòl
* Inna Alexeievna como avoa de Micòl
* Katina Morisani como nai de Micòl
* Barbara Pilavin como nai de Giorgio

## Notas 
## Véxase tamén 
### Outros artigos 
* Filmes propostos ó mellor filme internacional na 44ª edición dos Óscar
* Filmes de Italia propostos ó Óscar ó mellor filme internacional
### Ligazóns externas 
* 
* Ficha en RottenTomatoes
Agrupación Astronómica Coruñesa Ío

A **Agrupación Astronómica Coruñesa Ío** é unha asociación cultural e sociedade científica sen ánimo de lucro que ten como obxectivo o fomento da afección, estudo, investigación e divulgación da astronomía.

## Historia 
### Fundación, obxectivos e características 
Fundada en 2002, a agrupación ten a súa sede na Casa das Ciencias da Coruña.

### Congreso Estatal de Astronomía 2020 
A Agrupación logrou que A Coruña sexa en 2020 a sede do XXIV Congreso Estatal de Astronomía. Nunha votación conseguiu o 90 % dos votos; das 39 entidades que se deron cita na edición do encontro, en Cuenca, 35 apoiaron a candidatura da cidade.
## Distincións
*Premio Prismas 2020.
*Premio Rosalía de Castro de Lingua 2021 na categoría de entidades, "por impulsar a lingua galega nun ámbito tan especializado como a astronomía e sen bagaxe no noso idioma".

## Notas 
## Véxase tamén 
### Ligazóns externas 
* Páxina web da agrupación.
La Victoire en chantant

***La Victoire en chantant*** é un filme franco-marfilés de 1976 dirixido por Jean-Jacques Annaud, sinalando o seu debut como director. O filme trata dos colonos franceses en guerra cos alemáns en África Central durante a primeira guerra mundial, e está ambientado na colonia alemá do Camerún. O filme ten un punto de vista marcadamente antimilitarista, e salienta por ridiculizar o bando francés aínda máis duramente que os seus homólogos alemáns. O título orixinal en francés son as catro primeiras palabras da canción militar *Le Chant du départ*.

Gañou o Óscar ó mellor filme en lingua non inglesa en 1976, e foi proposto á Academia por Costa do Marfil, converténdose no primeiro e único Óscar do país.

## Personaxes 
* Jean Carmet como sarxento Bosselet 
* Jacques Dufilho como Paul Rechampot 
* Catherine Rouvel como Marinette 
* Jacques Spiesser como Hubert Fresnoy 
* Maurice Barrier como Caprice 
* Benjamin Memel Atchory

## Notas 
## Véxase tamén 
### Outros artigos 
* Filmes de Costa do Marfil propostos ó Óscar ó mellor filme internacional
* Filmes propostos ó mellor filme internacional na 49ª edición dos Óscar
### Ligazóns externas 
*
Rip It Up

***Rip It Up*** é o segundo álbum de estudio da banda escocesa de post-punk Orange Juice, publicado en novembro de 1982 a través do selo Polydor Records. Este disco contén a súa exitosa canción "Rip It Up", que alcanzou o número 8 na lista británica de sinxelos. O álbum foi incluído no libro *1001 álbums que debes escoitar antes de morrer*.

## Listaxe de cancións 
## Notas
This Gift

***This Gift*** é o terceiro álbum de estudio da banda escocesa de indie rock Sons and Daughters, publicado o 28 de xaneiro de 2008 a través do selo Domino Records. O álbum chegou ao número 66 das listas británicas.

## Listaxe de cancións 
## Notas
Always Ascending

***Always Ascending*** é o quinto álbum de estudio da banda escocesa de indie rock Franz Ferdinand, publicado o 9 de febreiro de 2018 a través do selo Domino Records. É o primeiro álbum do grupo en contar co seu novo membro Julian Corrie, que se uniu pouco despois da marcha de Nick McCarthy. O disco tivo en xeral boas críticas. Chegou ao número 3 en Escocia e ao número 6 no Reino Unido. Editáronse catro sinxelos do traballo: "Always Ascending", "Feel the Love Go", "Lazy Boy" e unha versión alternativa de "Glimpse of Love". Varios temas do disco apareceron en escenas ou nos créditos finais de distintos episodios da serie de televisión *Loudermilk*.

## Listaxe de cancións 
## Notas
Dear Catastrophe Waitress

***Dear Catastrophe Waitress*** é o sexto álbum de estudio da banda escocesa de indie pop Belle & Sebastian, publicado o 6 de outubro de 2003 a través do selo Rough Trade Records. Trevor Horn, antigo membro de The Buggles e produtor de grupos como Yes e Frankie Goes to Hollywood, supervisou a produción do álbum, dándolle un son máis puído e pop, contrastando enormemente cos seus anteriores traballos cun son máis lo-fi e folk (aínda que cancións como "Lord Anthony" aíndamanteñen o seu vello son). En particular, a bailable "Stay Loose" demostrou ser a primeira dunha serie de cancións (como "Your Cover's Blown" e "Sukie in the Graveyard") que se afastaron das súas raíces.

"Stay Loose" foi editada para a radio o 24 de febreiro 2004. O álbum foi nomeado ao Mercury Prize de 2004, e a canción "Step into My Office, Baby" entrou na lista curta para un premio Ivor Novello Award na categoría de mellor canción.

En 2007 *Dear Catastrophe Waitress* levaba vendidas 138 000 unidades nos Estados Unidos.

## Listaxe de cancións 
## Notas
Sonic Flower Groove

***Sonic Flower Groove*** é o primeiro álbum de estudio da banda escocesa de  Primal Scream, publicado o 5 de outubro de 1987 a través do selo Elevation Records. Mayo Thompson, de Red Krayola, foi o produtor do disco, despois de que o traballo con Stephen Street non lle gustase á banda.

O disco chegou ao número 62 da lista británica de álbums, pero comportouse mal para os estándares dos grandes selos. A decepción foi a principal razón para que a formación orixinal de Primal Scream se separase pouco despois de *Sonic Flower Groove*, deixando ao vocalista Bobby Gillespie e aos guitarristas Andrew Innes e Robert "Throb" Young para reorganizar o grupo.

## Listaxe de cancións 
## Notas
The Only Fun in Town

***The Only Fun in Town*** é un álbum de estudio da banda escocesa de post-punk Josef K, publicado no ano 1981 a través do selo Postcard Records.

## Listaxe de cancións 
### Cara A 
### Cara B 
## Notas
Indagine su un cittadino al di sopra di ogni sospetto

***Indagine su un cittadino al di sopra di ogni sospetto*** é un filme italiano de 1970 dirixido por Elio Petri. É un filme dramático, psicolóxico e de sátira negra sobre a corrupción. Conta a historia dun alto oficial de policía que mata á súa amante e logo tenta demostrar se a policía o podería acusar deste crime. Comeza a manipular a investigación propoñendo pistas obvias mentres os demais policías as ignoran, ben sexa intencionalmente ou non. Gañou o Óscar ó mellor filme en lingua non inglesa.

## Personaxes 
* Gian Maria Volonté como inspector de policía
* Florinda Bolkan como Augusta Terzi 
* Gianni Santuccio como comisario de policía
* Orazio Orlando como Biglia 
* Sergio Tramonti como Antonio Pace 
* Arturo Dominici como Mangani 
* Aldo Rendine como Nicola Panunzio 
* Massimo Foschi como marido de Augusta
* Aleka Paizi como amante do inspector
* Vittorio Duse como Canes 
* Pino Patti como xefe da oficina de escoitas telefónicas
* Salvo Randone como fontaneiro
* Giuseppe Licastro 
* Filippo De Gara como policía
* Fulvio Grimaldi como xornalista de *Paese Sera*

## Notas 
## Véxase tamén 
### Outros artigos 
* Filmes propostos ó mellor filme internacional na 43ª edición dos Óscar
* Filmes de Italia propostos ó Óscar ó mellor filme internacional

### Bibliografía 
* 
### Ligazóns externas 
* 
* Ficha en AllMovie 
* Ficha en RottenTomatoes
Lubricate Your Living Room

***Lubricate Your Living Room*** (subtitulado nalgunhas edicións como ***Background Music for Now People***) é o primeiro álbum de estudio da banda escocesa de post-punk The Fire Engines, publicado en xaneiro de 1981 a través do selo Pop Aural.

## Listaxe de cancións 
## Notas
Sociedade Numismática da India

A **Sociedade Numismática da India** (en inglés: ***The Numismatic Society of India*** -***NSI***-) é unha sociedade erudita sen ánimo de lucro da India, con sede en Benarés, Estado de Uttar Pradesh, dedicada ao estudo e a difusión da numismática.

Fundouse en 1910 na cidade de Allahabad por un grupo de seis persoas, maioritariamente ingleses expatriados vinculados ao dominio británico da India naquela época, entre as que cómpre salientar os numismáticos expertos na moeda da India R. B. Whitehead e H. Nelson Wright, e o tamén numismático e historiador Richard Burn. O seu primeiro presidente foi John Stanley, daquela presidente do Tribunal Supremo de Allahabad.

Hoxe é a principal asociación numismática e tamén unha das comunidades académicas máis grandes da India, con máis de 2.000 afiliados individuais, á parte das máis de 150 institucións e centros de educación superior que forman parte da sociedade. Outros dos fundadores, H. Nelson Wright, foi á súa vez galardoado coa medalla de ouro da Sociedade Numismática da India.

## Historia 
A partir dos achados numismáticos de moedas romanas sucedidos en 1790 na India, a Sociedade Asiática de Bengala abordou o estudo daquelas moedas. En 1824, o coronel Todd publicou en *Transactions of the Royal Asiatic Society* os seus estudos sobre moedas gregas e, a partir daquel momento e ao longo de todo o século XIX, foise formando no país un grupo de historiadores e numismáticos que abordaban o estudo da numismática antiga cunha perspectiva científica e profesional, e que publicaban os seus artigos en revistas científicas como o *Journal of the Asiatic Society of Bengal* ou o *Journal of the Royal Asiatic Society*.

## O *Journal of the Numismatic Society of India*
### Edicións dixitais 
*  (reimpresión: 1972).
* (reimpresión: 1973).
* (reimpresión: 1976).

### Índice de artigos 
* Gupta, Parmeshwari Lal. (1950). ''''. Bombai. The Numismatic Society of India.

## Medallas e premios 
A Sociedade Numismática da India recoñece os logros académicos coa concesión dos seguintes premios:

* Medalla de bronce Nelson Wright.
* Medalla de prata Akbar.
* Medallas e ouro e de prata Chakra Vikram.
* Medalla de bronce C.H. Bidulph.
* Medalla Prof. M. Rama Rao.
* Medalla de prata Shree T. Desikachari.
* Medalla de prata da Sociedade Prof. M.H. Krishna-Mythic.

## Notas 
## Véxase tamén 
### Outros artigos 
* Lista de asociacións numismáticas

### Ligazóns externas 
* Sección da Sociedade Numismática da India no sitio web da Universidade Hindú de Benarés
The Week Never Starts Round Here

***The Week Never Starts Round Here*** é o primeiro álbum de estudio da banda escocesa de indie rock Arab Strap, publicado o 25 de novembro de 1996 a través do selo Chemikal Underground. O traballo foi reeditado en 2010 cu CD extra que inclúe a primeira sesión do grupo para John Peel, de marzo de 1997 e con Stuart Murdoch e Chris Geddes de Belle and Sebastian como convidados, e o seu primeiro concerto, no King Tut de Glasgow en outubro de 1996, gravado para o programa de Peel.

Arab Strap incluói unha canción titulada "The Week Never Starts Round Here" no seu álbum de 2003 *Monday at the Hug and Pint*. Nunha entrevista en 2009, o membro da banda Malcolm Middleton afirmou que *The Week Never Starts Round Here* é o seu lanzamento favorito de Arab Strap: "...é completamente puro e libre de calquera expectativa persoal que desenvolvimos máis tarde".

## Listaxe de cancións 
## Notas
La Vie devant soi

***La Vie devant soi*** é un filme francés de 1977 dirixido por Moshé Mizrahi. Baséase na novela homónima de 1975 escrita por Romain Gary. Está protagonizado por Simone Signoret e Samy Ben-Youb, e conta a historia dunha muller maior xudía e ex-prostituta de París que coida de numerosos nenos, incluíndo un adolescente alxeriano.

O filme foi concibido na época do conflito árabe-israelí, e recibiu valoracións positivas. Gañou o Óscar ó mellor filme en lingua non inglesa, mentres que Signoret gañou o Premio César á mellor actriz pola súa interpretación.

## Personaxes 
* Simone Signoret como Madame Rosa
* Samy Ben Youb como Momo
* Elio Bencoil como Moïse
* Claude Dauphin como Dr. Katz
* Stella Annicette como Madame Lola
* Gabriel Jabbour como Monsieur Hamil
* Michal Bat-Adam como Nadine
* Costa-Gavras como Ramon
* Geneviève Fontanel como Maryse
* Bernard La Jarrige como Louis Charmette
* El Kebir como Monsieur Mimoun
* Ibrahim Seck como N'da Amédée
* Mohamed Zinet como Kadir Youssef

## Véxase tamén 
### Outros artigos 
* Filmes de Francia propostos ó Óscar ó mellor filme internacional
* Filmes propostos ó mellor filme internacional na 50ª edición dos Óscar

### Bibliografía 
* 
* 
* 
* 
* 
* 
* 
* 
* 

### Ligazóns externas 
*
Ainhoa Lameiro

**Ainhoa Lameiro Rodríguez**, nada en Salceda de Caselas o 21 de setembro de 2000, é unha deportista galega, que compite en piragüismo na modalidade de slálom.

En 2019 proclamouse subcampioa do mundo ao gañar a prata na proba de C1 por equipos do Campionato Mundial de Piragüismo en Slálom.

## Traxectoria 
Iniciouse no piragüismo aos 12 anos e entrou no Club Piragüismo Penedo de Tui, primeiro na modalidade de pista e pouco despois en augas bravas. No seu segundo ano proclamouse campioa de España da súa franxa de idade e aos 14 anos entrou no Centro Galego de Tecnificación Deportiva de Pontevedra, no que estivo catro anos En 2019 competiu no Campionato Mundial sub-23 e debutou internacionalmente na categoría absoluta no Campionato Europeo celebrado en Pau, onde finalizou sétima no C1 feminino por equipos.

En setembro de 2019, no Campionato Mundial en La Seu d'Urgell, logrou a medalla de prata en C1 por equipos, xunto a Nuria Villarrubla e Klara Olazabal. Nese mesmo Mundial participou tamén en C2 mixto, xunto a Pau Echaniz, finalizando en oitava posición.

## Palmarés internacional 

## Notas 
## Véxase tamén 
### Ligazóns externas 
*Ainhoa Lameiro en CanoeResults.eu .
*Ainhoa Lameiro na web da Federación Internacional de Piragüismo .
Moshé Mizrahi

**Moshé Mizrahi** (en , nado en Alexandría o 5 de setembro de 1931, e finado en Tel Aviv o 3 de agosto de 2018, foi un director de cinema israelí.

## Traxectoria 
Nado en Exipto, inmigrou ó preestado de Israel en 1946, e estudou dirección de cinema en France en 1950. Dirixiu o filme de 1977 gañador dun Óscar *La Vie devant soi*, protagonizado por Simone Signoret. O filme conta a historia dunha prostituta xudía de París que sobreviviu Auschwitz. Gañou o Óscar ó mellor filme en lingua non inglesa para Francia.

Morreu o 3 de agosto de 2018, ós 86 anos de idade.

## Filmografía parcial 
**Les Stances à Sophie* (1970)
*''Ore'ach B'Onah Metah* (1970)
**Ani Ohev Otach Rosa* (1972)
**Abu el Banat* (1973)
**The House on Chelouche Street* (1973)
**Rachel's Man* (1975)
**La Vie devant soi* (1977)
**Une jeunesse*
**Chère inconnue* (1980)
**Every Time We Say Goodbye'' (1986)

## Notas 
## Véxase tamén 
### Ligazóns externas 
*
Préparez vos mouchoirs

***Préparez vos mouchoirs*** é un filme francés de 1978 dirixido por Bertrand Blier e protagonizado por Carole Laure, Gérard Depardieu, Patrick Dewaere e Riton Liebman. O filme gañou o Óscar ó mellor filme en lingua non inglesa na 51ª edición dos premios.

## Sinopse 
Raoul e a súa esposa Solange están comendo nun restaurante cando Raoul expresa a súa preocupación pola aparente depresión de Solange, xa que come pouco, sofre xaquecas e insomnio e tamén ás veces se desmaia. Atopa outro home, Stéphane, para que sexa o seu amante e, con sorte, a anime. Stéphane está desconcertado co plan de Raoul, pero cede ante as súas desesperadas peticións de axuda. Os dous homes dormen por quendas con Solange, e ambos intentan fecundala sen éxito, crendo que a falta dun fillo é a fonte da súa depresión. Stéphane tamén comparte o seu amor pola música de Mozart e os Pocket Books cos dous e co seu tendeiro do barrio. A música inspira os homes, mais non a Solange.

## Personaxes 
* Gérard Depardieu como Raoul
* Patrick Dewaere como Stéphane
* Carole Laure como Solange
* Michel Serrault como o veciño
* Eléonore Hirt como Madame Belœil
* Jean Rougerie como Monsieur Belœil
* Sylvie Joly como passer-by
* Riton Liebman como Christian Belœil
* Liliane Rovère como Marthe ("Bernadette")
* Michel Beaune como o doutor na rúa
* Gilberte Géniat como a acomodadora

## Notas 
## Véxase tamén 
### Outros artigos 
* Filmes de Francia propostos ó Óscar ó mellor filme internacional
* Filmes propostos ó mellor filme internacional na 51ª edición dos Óscar
### Bibliografía 
* 
* 
* 
* 
* 

### Ligazóns externas 
*
Bertrand Blier

**Bertrand Blier**, nado en Boulogne-Billancourt o 14 de marzo de 1939 e finado en París o 20 de xaneiro de 2025, foi un director de cinema, guionista e actor francés.

## Traxectoria 
O seu filme de 1978 *Préparez vos mouchoirs* gañou o premio ó mellor filme en lingua non inglesa na 51ª edición dos premios. En 1981 dirixiu o controvertido *Beau-père*, na que relata a historia do romance entre un home maior e a súa fillastra de 14 anos. O actor Patrick Dewaere protagonizou a cinta, nunha das súas últimas aparicións no cinema francés antes de suicidarse.

Bertrand era fillo do famoso actor Bernard Blier. O seu filme de 1996 *Mon Homme* participou na edición 46 do Festival Internacional de Cinema de Berlín. O filme de 2005 *Canto me amas?* formou parte da selección presentada na edición 28 do Festival Internacional de Cinema de Moscova, onde gañou o premio Silver George ó mellor director.

## Notas 
## Véxase tamén 
### Ligazóns externas 
*
Moskva slezam ne verit

***Moskva slezam ne verit*** (en ) é un filme soviético de 1980 dirixido por Vladimir Menshov. Foi producido por Mosfilm e o guión foi escrito por Valentin Chernykh. Foi protagonizado por Vera Alentova e Aleksey Batalov. O filme gañou o Óscar ó mellor filme en lingua non inglesa na 53ª edición dos premios.

## Personaxes 
* Vera Alentova como Katerina 
* Irina Muravyova como Lyudmila
* Raisa Ryazanova como Antonina
* Aleksey Batalov como Gosha
* Aleksandr Fatyushin como Sergei Gurin
* Boris Smorchkov como Nikolai
* Viktor Uralsky como pai de Nikolai
* Valentina Ushakova como nai de Nikolai
* Yuri Vasilyev como Rodion Rachkov
* Yevgeniya Khanayeva como nai de Rodion
* Liya Akhedzhakova como Olga Pavlovna
* Zoya Fyodorova como seguridade do Hostel
* Natalia Vavilova como Aleksandra
* Oleg Tabakov como Vladimir, amante de Katerina
* Vladimir Basov como Anton Kruglov

## Notas 
## Véxase tamén 
### Outros artigos 
* Filmes da Unión Soviética propostos ó Óscar ó mellor filme internacional
* Filmes propostos ó mellor filme internacional na 53ª edición dos Óscar
### Ligazóns externas 
* 
* Ficha en AllMovie
Vladimir Menshov

**Vladimir Valentinovich Menshov** (en ), nado en Bakú o 17 de setembro de 1939 e finado en Moscova o 5 de xullo de 2021, foi un actor e director de nacionalidade rusa. É coñecido por retratar a sociedade rusa obreira no seus filmes. Do mesmo xeito que moitos cineastas, estudou interpretación e dirección na Escola de Cinematografía VGIK. Aínda que salientou máis pola súa faceta de actor que de director, é quizais máis coñecido polos cinco filmes que dirixiu, entre eles, o melodrama de 1979 *Moskva slezam ne verit*, gañador dun Premio Óscar ó mellor filme en lingua non inglesa na 53ª edición dos premios.

## Notas 
## Véxase tamén 
### Ligazóns externas 
*
Mephisto (filme de 1981)

***Mephisto*** é un filme húngaro de 1981 dirixido por István Szabó, producido por Manfred Durniok e escrito por Péter Dobai e Szabó. Baséase na obra homónima de Klaus Mann.

*Mephisto* estreouse na República Federal Alemá o 29 de abril de 1981 e en Hungría o 8 de outubro de 1981. O filme recibiu valoracións positivas por parte da crítica e converteuse no primeiro filme húngaro en gañar o Óscar ó mellor filme en lingua non inglesa.

## Personaxes 
* Klaus Maria Brandauer como Hendrik Hoefgen
* Krystyna Janda como Barbara Bruckner
* Ildikó Bánsági como Nicoletta von Niebuhr
* Rolf Hoppe como Xeneral (Göring)
* György Cserhalmi como Hans Miklas
* Péter Andorai como Otto Ulrichs
* Karin Boyd como Juliette Martens
* Christine Harbort como Lotte Lindenthal
* Tamás Major como Oskar Kroge
* Ildikó Kishonti como Dora Martin
* Mária Bisztrai como Motzné
* Sándor Lukács como Rolf Bonetti
* Martin Hellberg como Profesor Reinhardt
* Ágnes Bánfalvy como Angelika Siebert
* Judit Hernádi como Rachel Mohrenwitz
* Vilmos Kun como director do escenario

## Véxase tamén 
### Outros artigos 
* Filmes de Hungría propostos ó Óscar ó mellor filme internacional
* Filmes propostos ó mellor filme internacional na 54ª edición dos Óscar

### Ligazóns externas 
* 
* Ficha en AllMovie
István Szabó

**István Szabó**, nado en Budapest o 18 de febreiro de 1938, é un director de cinema, guionista e director de ópera húngaro. Szabó é o máis recoñecido director de cinema húngaro dende finais da década de 1960. Traballando na teoría de autor europea, fixo filmes que representan moitos dos conflitos políticos e psicolóxicos da historia recente de Europa Central, así como sobre a súa propia historia persoal. Rodou a súa primeira curtametraxe en 1959 como estudante da Academia Húngara de Artes Teatrais e Cinematográficas, e a súa primeira longametraxe en 1964.

Acadou o seu maior éxito internacional con *Mephisto* (1981), co cal gañou o Óscar ó mellor filme en lingua non inglesa. Dende entón, moitos dos filmes de Szabó foron coproducións internacionais rodadas en varias linguas e lugares de Europa. Tamén continuou facendo filmes en lingua húngara, e mesmo nas súas coproducións internacionais, fai a rodaxe en Hungría e emprega un elenco húngaro. Szabó viuse involucrado nunha controversia no ano 2006 cando o xornal húngaro *Élet és Irodalom* revelou que el fora un informante da policía secreta do réxime comunista.

## Véxase tamén 
### Ligazóns externas 
*
Volver a empezar

***Volver a empezar*** é un filme español de 1982 escrito e dirixido por José Luis Garci e protagonizado por Antonio Ferrandis. Conta a historia dun español que regresa á súa patria após moitos anos no exilio cando gaña o Premio Nobel de Literatura.

O filme gañou o Óscar ó mellor filme en lingua non inglesa en 1983, e foi o primeiro filme español en conseguilo.

## Personaxes 
* Antonio Ferrandis como Antonio Albajara
* Encarna Paso como Elena
* Agustín González como Gervasio Losada
* José Bódalo como Roxu
* Marta Fernández Muro como Carolina
* Pablo Hoyos como Ernesto

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 55ª edición dos Óscar
### Ligazóns externas 
*
Luis Puenzo

**Luis Puenzo**, nado en Buenos Aires o 19 de febreiro de 1946, é un director e guionista de cinema arxentino. Obtivo o Óscar ó mellor filme en lingua non inglesa en 1986 coa súa primeira longametraxe, *La historia oficial*, unha historia sobre os desaparecidos pola ditadura arxentina. Pouco prolífico, rodou menos de media ducia de filmes dende entón, incluíndo *Gringo viejo*, con Gregory Peck sobre unha novela do mexicano Carlos Fuentes, e *La peste*, con William Hurt e Robert Duvall adaptando a novela homónima de Albert Camus.

É membro fundador da Academia das Artes e Ciencias Cinematográficas da Arxentina e integrou como voceiro a súa primeira comisión directiva.

Desempéñase como Presidente do Instituto Nacional de Cinema e Artes Audiovisuais (INCAA).

## Filmografía 
* 1973: *Luces de mis zapatos*
* 1975: *Las sorpresas*
* 1985: *La historia oficial*
* 1989: *Gringo viejo*
* 1991: *La peste*
* 2003: *La puta y la ballena*

## Véxase tamén 
### Ligazóns externas 
*
Julie Cafritz

**Julia Cafritz**, nada o 5 de maio de 1965, é unha músico e guitarrista estadounidense que foi membro das bandas Pussy Galore e Free Kitten. Cafritz está considerada como unha figura de culto da escena da música noise da cidade de Nova York City dos anos 90.

## Biografía 
Cafritz naceu en Washington, D.C., sendo a filla de Jennifer (apelido de solteira Stats) e Conrad Cafritz, un promotor inmobiliario. Tiña unha irmá máis nova chamada Daisy von Furth, e dous irmáns, Eric e Matthew Cafritz. O seu avó era o filántropo de orixe lituana Morris Cafritz.

Cafritz ten un grao e un mestrado en artes pola Universidade de Nova York.

### Pussy Galore 
No ano 1985 Julia Cafritz (guitarra) e o seu compañeiro de clase na Universidade Brown Jon Spencer (voz e guitarra), xunto co batería John Hammill, formaron a banda de punk noise Pussy Galore. No mes de maio de 1986 mudáronse á cidade de Nova York.

### STP 
En 1989 Cafritz deixou Pussy Galore e formou a banda de mulleres de curta vida STP. O grupo publicou un sinxelo e xirou con Nirvana e Sonic Youth. Cafritz uniuse ao grupo de Ned Hayden, o compañeiro de traballo na CBGBs Record Canteen, chamado Action Swingers.

### Free Kitten 
No ano 1992 formou Free Kitten, unha colaboración musical con Kim Gordon de Sonic Youth, a batería Yoshimi P-We de Boredoms, e o baixista de Pavement Mark Ibold. Xuntos publicaron discos e xiraron ata o ano 1997.

En 2008, Cafritz, Gordon e Yoshimi gravaron e publicaron o traballo *Inherit* a través do selo Ecstatic Peace Records despois de dez anos de hiato.

## Notas
La Diagonale du fou

***La Diagonale du fou*** é un filme franco-suízo de 1984 dirixido por Richard Dembo, producido por Arthur Cohn e protagonizado por Michel Piccoli, Alexandre Arbatt, así como Liv Ullmann, Leslie Caron, e Bernhard Wicki nos papeis secundarios.

O filme gañou o Óscar ó mellor filme en lingua non inglesa en 1984; e foi proposto polo goberno suízo, converténdose no primeiro filme dese país en gañar o premio. Tamén gañou o Premio Louis Delluc, o Prix de l'Académie du Cinéma e o César á mellor opera prima.

## Personaxes 
* Michel Piccoli como Akiva Liebskind 
* Alexandre Arbatt como Pavius Fromm 
* Liv Ullmann como Marina Fromm 
* Leslie Caron como Henia Liebskind 
* Wojciech Pszoniak como Felton
* Jean-Hugues Anglade como Miller
* Daniel Olbrychski como Tac-Tac
* Hubert Saint-Macary como Foldes 
* Michel Aumont como Kerossian
* Pierre Michaël como Yachvili 
* Serge Avedikian como Fadenko 
* Pierre Vial como Anton Heller 
* Bernhard Wicki como Puhl
* Jacques Boudet como Stuffli 
* Benoît Régent como Barabal

## Notas 
## Véxase tamén 
### Outros artigos 
* Filmes de Suíza propostos ó Óscar ó mellor filme internacional
* Filmes propostos ó mellor filme internacional na 57ª edición dos Óscar

### Ligazóns externas 
*
Fuxida a Exipto (Giotto)

A ***fuxida*** ou ***fuga a Exipto*** é un fresco (200 x 185&nbsp;cm) de Giotto, datado entre 1303-1305 e que forma parte do ciclo da capela dos Scrovegni en Padua. A imaxe está incluída nas *Historias de Xesús* que aparecen no rexistro central superior, na parede dereita mirando cara ao altar.

## Descrición 
Un anxo aparece no ceo e cun elocuente xesto dirixe a fuxida da Sagrada Familia para escapar do futuro masacre dos inocentes. A escena mostra a María no centro sentada nun burro e sostendo ao seu fillo no colo grazas a unha bufanda de raias atada no pescozo. Leva a túnica vermella e un manto orixinalmente azul mariño, do que só quedan algúns restos. Un acompañante, equipado cunha botella de auga no cinto, guía ao animal conversando san Xosé, que ten unha cesta ou unha especie de frasco e leva un pau no seu ombreiro. Tres rapaces pechan a procesión, conversando de xeito natural entre si, sendo a figura de vermello unha rapaza que axuda a María.

A escena está representada a partir do escrito no evanxeo apócrifo do pseudo Mateo (17-18): 

## Estilo 
A escena está enmarcada por unha montaña.

As cores son delicadas, que destacan contra o azul do ceo (neste caso coa pintura lixeiramente danada), harmonizándose coas demais escenas da capela. As figuras semellan esculpidas pro bloques de cores con bordos afiados.

Entre os aspectos destacados deste fresco son a desaparición da influencia bizantina: a representación frontal das figuras aquí muda en representación de perfil ou de costas ao espectador. Igualmente, desaparece o fondo dourado sobre o que se adoitaba representa-las figuras, que Giotto, troca nun fondo dunha paisaxe áspera e montañosa, máis realista. Así esa montaña rochosa no fondo, de forma triangular, con algunhas árbores ciscadas pola ladeira que simbolizan as "terras desoladas e áridas" das que falaban os textos apócrifos. Tamén abandona o hieratismo bizantino na representación da natureza e da vida, segundo confirma a "preciosidade cromática das rochas areosas e a sutilidade da luz e das sombras, de factura densa, leve e aveludada".

Adopta un punto de fuga oblicuo, manifestando o seu dominio da técnica a través da figura escorzada do anxo.

O realismo está presente nas vestimentas cuxas pregas, naturais, dan sensación de lixeireza; tamén na xestualidade e nas expresións das figuras, así como nons detalles do vestido do neno ou da xerra recuberta de vimbio.

## Galería 

Ficheiro:Left wall (2) - Capella degli Scrovegni - PAdua 2016.jpg|A fuga a Exipto no muro esquerdo da Capela dos Scrovegni.
Ficheiro:Flight into Egypt assisi.jpg|Fuxida a Exipto por Giotto (no transepto norte da igrexa de san Francisco, en Asís)
Ficheiro:Giotto di Bondone - Scenes from the Life of Christ - 4. Flight into Egypt (detail) - WGA09254.jpg|Detalle do anxo
Ficheiro:Джота. Уцёкі ў Егіпет. Мадонна з дзіцем.jpg|Detalle da Virxe e mailo neno.
Ficheiro:Джота. Уцёкі ў Егіпет. Святы Іосіф.jpg|Detalle de san Xosé.
Ficheiro:Giotto di Bondone 031.jpg|Detalle da montaña do fondo.

## Notas 
## Véxase tamén 
### Bibliografía 
*
*
*

### Outros artigos 
*Capela Scrovegni

### Ligazóns externas 
*Vista da capela Scrovegni *(en italiano)*